Rikunarita-ORG/Wikinium huggingface dataset:
# Σαντόνγκ (επαρχία)

| Σαντόνγκ |
| --- |
|  |
|  |
| Χώρα | Λαϊκή Δημοκρατία της Κίνας |
| Πρωτεύουσα | Τζινάν |
| Διοίκηση |
|  • Σώμα | People's Government of Shandong Province |
|  • Επικεφαλής | Li Ganjie (2020–2021) και Zhou Naixiang (από 2021) |
| Έκταση | 156.700 km² |
| Πληθυσμός | 95.793.065 (2010) και 101.527.453 (2020) |
| Γεωγραφικές συντεταγμένες | 36°24′0″N 118°24′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η / Το **Σαντόνγκ** ή **Σαντούνγκ** ή **Σαν Τουνγκ** (κινεζικά: 山东, προφέρεται: [ʂán.tʊ́ŋ]) είναι ανατολική παραθαλάσσια επαρχία της Λαϊκής Δημοκρατίας της Κίνας που καταλαμβάνει την ομώνυμη χερσόνησο. Βρέχεται από τη *Θάλασσα Μποχάι* στα βόρεια, την Κίτρινη Θάλασσα στα νοτιοανατολικά και συνορεύει με τις επαρχίες Χεμπέι στα βορειοδυτικά, Χαϊνάν στα δυτικά, Τσιανγκσού στα νότια, και με την Ανχουί, μεταξύ Χαϊνάν και Τσιανγκσού.

Καταλαμβάνει έκταση 157.168 τ.χλμ. και ο πληθυσμός της ανέρχεται σε 95.793.065, σύμφωνα με την απογραφή του (2010) που την καθιστά δεύτερη σε πληθυσμό επαρχία της Κίνας. Μεγαλύτερη πόλη είναι η Τσινγκτάο και πρωτεύουσά της είναι η Τζινάν, ή Τσινάν (Jinan).

## Διοικητική διαίρεση

Η επαρχία Σαντόνγκ χωρίζεται σε δεκαεπτά Νομούς.

| Χάρτης | Αρ. | Όνομα | Κιν. | Πινγίν | Τύπος |
| --- | --- | --- | --- | --- | --- |
|  |
| 1 | Τζινάν | 济南市 | Jǐnán Shì | Υπο-επαρχιακή πόλη |
| 2 | **Τσινγκντάο** | 青岛市 | Qīngdǎo Shì | Υπο-επαρχιακή πόλη |
| 3 | Μπιντζόου | 滨州市 | Bīnzhōu Shì | Πόλη νομαρχιακού επιπέδου |
| 4 | Ντετζόου | 德州市 | Dézhōu Shì | Πόλη νομαρχιακού επιπέδου |
| 5 | Ντονγκγίνγκ | 东营市 | Dōngyíng Shì | Πόλη νομαρχιακού επιπέδου |
| 6 | Χετζέ | 菏泽市 | Hézé Shì | Πόλη νομαρχιακού επιπέδου |
| 7 | Τζινίνγκ | 济宁市 | Jìníng Shì | Πόλη νομαρχιακού επιπέδου |
| 8 | Λαϊγού | 莱芜市 | Láiwú Shì | Πόλη νομαρχιακού επιπέδου |
| 9 | Λιαοτσένγκ | 聊城市 | Liáochéng Shì | Πόλη νομαρχιακού επιπέδου |
| 10 | Λινγί | 临沂市 | Línyí Shì | Πόλη νομαρχιακού επιπέδου |
| 11 | Ριτζάο | 日照市 | Rìzhào Shì | Πόλη νομαρχιακού επιπέδου |
| 12 | Τάιαν | 泰安市 | Tài'ān Shì | Πόλη νομαρχιακού επιπέδου |
| 13 | Γουεϊφάνγκ | 潍坊市 | Wéifāng Shì | Πόλη νομαρχιακού επιπέδου |
| 14 | Γουεϊχάι | 威海市 | Wēihǎi Shì | Πόλη νομαρχιακού επιπέδου |
| 15 | Γιεντάι | 烟台市 | Yāntái Shì | Πόλη νομαρχιακού επιπέδου |
| 16 | Τζαοτζουάνγκ | 枣庄市 | Zǎozhuāng Shì | Πόλη νομαρχιακού επιπέδου |
| 17 | Τζιμπό | 淄博市 | Zībó Shì | Πόλη νομαρχιακού επιπέδου |

## Παραπομπές

## Εξωτερικοί σύνδεσμοι

* Ιστοσελίδα της κυβέρνησης της επαρχίας Σαντόνγκ
# Τσάρλεστον (Νότια Καρολίνα)

| Τσάρλεστον |
| --- |
|  |
|

|  |
| --- |
|  Σημαία |

 |
| Τσάρλεστον
32°47′0″N 79°55′55″W |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | Charleston County |
| Ίδρυση | 1670 |
| Διοίκηση |
|  • Mayor of Charleston, South Carolina | William S. Cogswell Jr. (από 2024) |
| Έκταση | 330,300132 km², 282,253 km² και 349,92 km² |
| Υψόμετρο | 6 μέτρα |
| Πληθυσμός | 150.227 (2020 και 1  Απριλίου 2020) |
| Ταχ. κωδ. | 29401, 29402, 29403, 29406, 29407, 29409, 29412, 29413, 29414, 29416, 29417, 29422, 29423, 29424, 29425 και 29492 |
| Τηλ. κωδ. | 843 |
| Ζώνη ώρας | ανατολική ζώνη ώρας |
| Ιστότοπος | Επίσημος ιστότοπος |
|  Σχετικά πολυμέσα |
|

Το **Τσάρλεστον** (αγγλικά: *Charleston*) είναι πόλη στην αμερικανική πολιτεία Νότια Καρολίνα, έδρα της κομητείας Τσάρλεστον. Η πόλη σύμφωνα με την απογραφή του 2010 έχει 120.083 κατοίκους, και είναι η δεύτερη μεγαλύτερη πόλη στην πολιτεία μετά την πρωτεύουσα Κολούμπια. Η μητροπολιτική περιοχή του Τσάρλεστον σύμφωνα με την απογραφή του 2010 έχει 664.607 κατοίκους και είναι η δεύτερη μεγαλύτερη στη πολιτεία. Η πόλη βρίσκεται στο γεωγραφικό κέντρο των ακτών της πολιτείας, σε ένα φυσικό λιμάνι που δημιουργείται από τις εκβολές των ποταμών Άσλεϋ και Κούπερ.

## Ιστορία

Η πόλη ιδρύθηκε το 1670 και πήρε το όνομα Τσαρλς Τάουν (Charles Towne) προς τιμή του βασιλιά Καρόλου Β΄ της Αγγλίας. Το σημερινό της όνομα το πήρε το 1783. Η πόλη αρχικά ήταν κτισμένη στη δυτική όχθη του ποταμού Άσλεϋ και στην συνέχεια μεταφέρθηκε το 1690 στη σημερινή της τοποθεσία, στη χερσόνησο ανάμεσα στους ποταμούς Άσλεϋ και Κούπερ. Τότε η πόλη είχε 1.200 κατοίκους και ήταν η πέμπτη μεγαλύτερη στη Βόρεια Αμερική. Η πόλη στη συνέχεια εξελίχθηκε σε σημαντικό εμπορικό, οικονομικό και πολιτικό κέντρο της πολιτείας. Πριν από την έναρξη της Αμερικανικής Επανάστασης, κατά τη διάρκεια της οποίας εξελίχθηκαν σημαντικά γεγονότα στη πόλη, είχε 12.000 κατοίκους. Ήταν πρωτεύουσα της Νότιας Καρολίνας μέχρι το 1790. Το 1861 η επίθεση κατά του οχυρού Σάμτερ κοντά στη πόλη σήμανε την έναρξη του Αμερικανικού εμφύλιου πολέμου. Στις 31 Αυγούστου 1886 η πόλη καταστράφηκε σχεδόν ολοσχερώς από σεισμό μεγέθους 7,3 ρίχτερ με επίκεντρο κοντά σε αυτή. Ήταν ένας από τους ισχυρότερους σεισμούς που έχουν συμβεί στην ανατολική Βόρεια Αμερική.

## Η σύγχρονη πόλη

Η πόλη είναι σημαντικός τουριστικός προορισμός στις ΗΠΑ, κυρίως για τα ιστορικά της μνημεία, ενώ είναι επίσης γνωστή για την ιδιαίτερη κουλτούρα της, η οποία αποτελεί συνδυασμό νοτιοαμερικανικών, αγγλικών, γαλλικών και δυτικοαφρικανικών στοιχείων. Στο αστικό τοπίο της πόλης κυριαρχούν οι εκκλησίες ενώ δεν υπάρχουν ουρανοξύστες. Στο Τσάρλεστον βρίσκονται επίσης αρκετά ιδρύματα ανώτατης εκπαίδευσης.

## Παραπομπές

## Εξωτερικοί σύνδεσμοι
# Ασγκάρντια (έθνος)

| Ασγκάρντια |
| --- |
|

|  |
| --- |
|  Σημαία |

 |
| Χώρα | Αυστρία |
| Γεωγραφική υπαγωγή | διάστημα |
| Ίδρυση | 12  Οκτωβρίου 2016 |
| Ονομάστηκε από | Άσγκαρντ |
| Γλώσσες | Αγγλικά, Ισπανικά, Ρωσικά, Κινεζικά, τουρκικά, Ιταλικά, Γαλλικά, Πορτογαλικά, Αραβικά, Χίντι, Γερμανικά και περσικά |
| Πολίτευμα | unitary parliamentary constitutional republic |
| Διοίκηση |
|  • Σώμα | Government of Asgardia |
|  • Head of Nation | Lena De Winne (από *άγνωστη τιμή*) |
| Πληθυσμός | 1.029.317 (13  Νοεμβρίου 2018) |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Ασγκάρντια**, επισήμως γνωστή ως το **Διαστημικό Βασίλειο της Ασγκάρντια** (ή **Ασγάρδιας**), είναι υπό κατασκευή διαστημικό κράτος. Η ιδέα αποσκοπεί στη δημιουργία ενός νέου πλαισίου για το πώς οι διαστημικές δραστηριότητες ρυθμίζονται και ανήκουν, διασφαλίζοντας ότι το μέλλον του χώρου είναι ειρηνικό και πως θα γίνει προς όφελος της ανθρωπότητας.

Η πρόταση για την δημιουργία του έθνους είχε ανακοινωθεί τον Οκτώβριο του 2016 από τον Ιγκόρ Ασουρμπεϊλί, ο ιδρυτής του Διεθνούς Κέντρου Ερευνών Αεροδιαστημικής (Βιέννη), και Πρόεδρος της επιστημονικής επιτροπής της UNESCO. Η ιστοσελίδα της πρωτοβουλίας αυτή τη στιγμή ζητώντας τους ανθρώπους να εγγραφούν για να γίνουν ''ιθαγενείς'' με στόχο την εφαρμογή της στα Ηνωμένα Έθνη για την αναγνώριση της ως κράτος. Οι τεχνικές λεπτομέρειες παραμένουν ασαφείς.

Η οργάνωση σχεδιάζει την δημιουργία ενός δορυφόρου με ένα αξιοσέβαστο ωφέλιμο φορτίο και να ξεκινήσει το 2017. Είναι επίσης επί του παρόντος οι διαγωνισμοί για τη δημιουργία της σημαίας του κράτους, του εθνοσήμου και του εθνικού ύμνου.

Μεταξύ των αξιοσημείωτων ανθρώπων που έχουν γίνει Ασγκαρντιανοί είναι ο Νταν Σκρέμπερ, ο Τζέιμς Χάρκιν και ο Άντριου Χάντερ Μάρεϊ, συν-παρουσιαστές της κωμωδίας του BBC Two: *No Such Thing as the News*, οι οποίοι εντάχθηκαν στην Ασγκάρντια κατά την διάρκεια του προγράμματός τους.

## Παραπομπές

## Πηγές

* Επίσημος ιστότοπος
* Status of International Agreements relating to Activities in Outer Space (Λίστα των συμφωνηθέντων κρατών για την δημιουργία της Ασγκάρντια), UN Office for Outer Space Affairs
# Μπαντάρ Σερί Μπεγκαβάν

| Μπαντάρ Σερί Μπεγκαβάν |
| --- |
|  |
| Μπαντάρ Σερί Μπεγκαβάν
4°55′0″N 114°55′0″E |
| Χώρα | Μπρουνέι |
| Διοικητική υπαγωγή | Μπρουνέι-Μουάρα |
| Έκταση | 100.360.000 m² |
| Υψόμετρο | 14 μέτρα |
| Πληθυσμός | 50.000 (2015) |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Μπαντάρ Σερί Μπεγκαβάν** (μαλαϊκά: *Bandar Seri Begawan*‎‎ / γραφή Τζάβι: بندر سري بڬاوان) είναι η πρωτεύουσα του Μπρουνέι. Είναι επίσης η μεγαλύτερη πόλη του Σουλτανάτου του Μπρουνέι.

## Ιστορία

Τον 7ο αιώνα μ.Χ., φαίνεται πως η περιοχή όπου βρίσκεται η πόλη κατοικήθηκε για πρώτη φορά. Το 1970, ωστόσο, δόθηκε στην πόλη το σημερινό της όνομα. Το 2007, ο Σουλτάνος του Μπρουνέι έδωσε εντολή για επέκταση της πόλης από 12,67 τ.χλμ. σε 100,36 τ.χλμ.

## Αδελφοποιημένες πόλεις

* Ναντσίνγκ, Κίνα

## Παραπομπές

## Εξωτερικοί σύνδεσμοι

* Λεξιλογικός ορισμός του Μπαντάρ Σερί Μπεγκαβάν  στο Βικιλεξικό
* Πολυμέσα σχετικά με το θέμα  Μπαντάρ Σερί Μπεγκαβάν στο Wikimedia Commons
* Σερί Μπεγκαβάν Μπαντάρ Σερί Μπεγκαβάν στο Curlie
# Χρηματιστήριο αξιών

Το πρώτο **χρηματιστήριο αξιών** ιδρύθηκε στη Φλάνδρα, πιθανότατα στην Αμβέρσα (σημερινό Βέλγιο) το 1460. Ο θεσμός διαδόθηκε γρήγορα στην περιοχή. Το 1602 στο χρηματιστήριο του Άμστερνταμ εισήχθη η πρώτη πολυμετοχική εταιρεία, η Ολλανδική Εταιρεία Ανατολικών Ινδιών (Dutch East India Company).

Σήμερα τα χρηματιστήρια είναι ένας απαραίτητος θεσμός για το παγκόσμιο οικονομικό σύστημα. Στις πλούσιες οικονομίες του κόσμου συναντάμε και τις πιο ανεπτυγμένες κεφαλαιαγορές που συνήθως βασίζονται σε ένα χρηματιστήριο αξιών, όπως το χρηματιστήριο της Νέας Υόρκης (NYSE) στη Wall Street (όπου και το χρηματιστήριο NASDAQ), το χρηματιστήριο του Λονδίνου, του Παρισιού ή της Φρανκφούρτης.

## Χρηματιστήριο Αξιών Αθηνών

Στην Ελλάδα τα χρηματιστήρια δεν έχουν τόσο μακρόχρονη ιστορία. Το χρηματιστήριο Αθηνών ιδρύθηκε μόλις τον 19ο αιώνα. Όσο η ελληνική οικονομία όμως είχε μαζικό κρατικό έλεγχο και το τραπεζικό σύστημα ήταν μη ανταγωνιστικό, το χρηματιστήριο απευθυνόταν μόνο σε λίγες σχετικά μικρές εταιρείες και σε περιορισμένους επενδυτές. Μαζικά γνωστό και αγαπητό έγινε την δεκαετία του 1990, καθώς το ελληνικό τραπεζικό σύστημα άρχισε να απελευθερώνεται, μεγάλες τράπεζες ιδιωτικοποιήθηκαν και τα επιτόκια άρχισαν να πέφτουν στον δρόμο προς την ΟΝΕ. Μετοχοποιήσεις μεγάλων δημόσιων εταιρειών όπως ο ΟΤΕ και αρκετά αργότερα η ΔΕΗ, βοήθησαν στο να διαδοθεί η κατοχή μετοχών στους Έλληνες. Κατά το τέλος της δεκαετίας το χρηματιστήριο είχε περίπου 1,5 εκατομμύρια ενεργούς μετόχους οι οποίοι έψαχναν για πιο αποδοτικές επενδύσεις από τα πενιχρά επιτόκια καταθέσεων και τα ελάχιστα άλλα επενδυτικά εργαλεία. Η μεγάλη πτώση του χρηματιστηρίου από το 1999 μέχρι το 2003 ονομάστηκε Χρηματιστηριακό κραχ του 1999 και επηρέασε σχεδόν ολόκληρη την οικονομική πορεία της Ελλάδας. Ο αριθμός των ενεργών επενδυτών σε μετοχές σήμερα (Μάιος 2006) είναι σημαντικά χαμηλότερος, λόγω της πτώσης των τιμών και την συνακόλουθη μείωση του ενθουσιασμού. Αυτή η αρκετά μεγάλη πτώση ήταν παράλληλη με την πτώση τιμών στα περισσότερα δυτικά χρηματιστήρια που ακολούθησε την *"φούσκα"* των μετοχών υψηλής τεχνολογίας. Στην Ελλάδα όμως, λόγω της μεγάλης απειρίας των μετόχων και του *"τυχοδιωκτικού"* χαρακτήρα των περισσότερων επενδυτών, η πτώση έγινε πιο αισθητή ψυχολογικά. Οι επιπτώσεις στην πραγματική οικονομία όμως παρέμειναν πολύ περιορισμένες.

Τα τελευταία χρόνια έχουμε μια σχετική άνοδο στο ΧΑΑ. Κυρίως δύναμη φαίνονται να είναι ξένα επενδυτικά κεφάλαια που βλέπουν προοπτικές ανόδου, κυρίως στις επιχειρήσεις που έχουν κάποια ανάμιξη σε βαλκανικά και μεσογειακά κράτη.

## Εξωτερικοί σύνδεσμοι

* Οι χρησεις του χρηματιστηριακου κεφαλαιου
* Το Χρηματιστηριο Αξιων Αθηνων
* Forum ανταλλαγής απόψεων για το Ελληνικό Χρηματιστήριο
# WorldCat

WorldCat|  |
| URL | worldcat.org |
| Είδος | ενοποιημένος κατάλογος |
| Εγγραφή | ελεύθερη |

Το **WorldCat** είναι βιβλιογραφική βάση δεδομένων και ενοποιημένος κατάλογος ο οποίος περιέχει τις καταχωρήσεις των συλλογών 72.000 βιβλιοθηκών σε 170 χώρες και περιοχές, οι οποίες είναι μέλη του οργανισμού OCLC, υπό την μέριμνα του οποίου λειτουργεί το WorldCat.Ιδρύθηκε το 1967 αν και οι πρώτοι κατάλογοι προστέθηκαν το 1971. Περιέχει πάνω από 330 εκατομμύρια εγγραφές, οι οποίες συσχετίζονται με πάνω από 2 δισεκατομμύρια φυσικά και ψηφιακά αντικείμενα σε 485 γλώσσες. Η υπηρεσία προσφέρεται δωρεάν στις βιβλιοθήκες, ενώ από το 2003 ένα υποσύνολο των δεδομένων του είναι διαθέσιμο και από εμπορικούς ιστότοπους και βιβλιοπωλεία, ενώ από το 2006 η αναζήτηση στην βάση του WorldCat είναι δυνατή απευθείας από τον ιστότοπο του.

## Παραπομπές
# Μαοϊσμός

Σημαία του Μαοϊσμού
Ο **μαοϊσμός** αποτελεί πολιτικοκοινωνική κομμουνιστική θεωρία και πρακτική, η οποία διαμορφώθηκε και εφαρμόσθηκε από τον Κινέζο επαναστάτη ηγέτη Μάο Τσετούνγκ. Συχνά, το μαοϊκό κίνημα αποκαλείται και «Μ-Λ χώρος», διότι πολλά μαοϊστικά κόμματα περιέχουν στον τίτλο τους το χαρακτηρισμό *Μαρξιστικό - Λενινιστικό*.

Αφετηρία της αυτονόμησης του μαοϊσμού από το υπόλοιπο κομμουνιστικό κίνημα υπήρξε η ρήξη του Μάο Τσε Τουνγκ με τον Νικίτα Χρουστσόφ, μετά το 20ό συνέδριο του ΚΚΣΕ (1956) και την αποκήρυξη του Ιωσήφ Στάλιν. Ο Μάο διαφώνησε με την αποσταλινοποίηση και διέκοψε οριστικά τις σχέσεις με τη Σοβιετική Ένωση λίγα χρόνια αργότερα, όταν μεταξύ άλλων η σορός του Στάλιν απομακρύνθηκε από το Μαυσωλείο του Λένιν και ενταφιάσθηκε έξω από τα τείχη του Κρεμλίνου.

Κεντρικές ιδέες του μαοϊσμού είναι η πολιτική στήριξη στους αγρότες και όχι στη βιομηχανική εργατική τάξη (αυτό περιγράφηκε από τον Μάο ως «σοσιαλισμός με κινεζικά χαρακτηριστικά»), καθώς και η θεώρηση της Σοβιετικής Ένωσης ως ρεβιζιονιστικού (και επομένως αντισοσιαλιστικού) κράτους μετά τον θάνατο του Στάλιν.

## Έννοιες

* Κομμουνισμός
* Λαϊκός Πόλεμος
* Αντι-ιμπεριαλισμού
* Γραμμή των μαζών
* Νέα δημοκρατική επανάσταση
* θεωρία της "ημιαποικιοκρατία και ημιφεουδαλισμός"
* θεωρία της αντιφάσεις

## Μαοϊστές

* Μάο Τσε Τουνγκ
* Αμπιμαέλ Γκουσμάν
* Ιμπραήμ Καιπάκαγια
* Τσάρου Μαζουμντάρ
* Ακράμ Γιάρι
* Αλαίν Μπαντιού

## Μαοϊστικά κόμματα

* Φωτεινό Μονοπάτι
* Κομμουνιστικό Κόμμα της Τουρκίας / Μαρξιστικό-Λενινιστικό
* Κομμουνιστικό Κόμμα της Ινδίας (Μαοϊκό)
* Κομμουνιστικό Κόμμα των Φιλιππίνων
* Κόμμα Μαύρων Πανθήρων

## Δείτε επίσης

* Αποφθέγματα του Προέδρου Μάο

## Εξωτερικοί σύνδεσμοι

* Guiding thought of revolution: the heart of Maoism international project
* Marx2Mao.org Mao Internet Library
* The Encyclopedia of Marxism Mao Zedong Thought.
* The Encyclopedia of Marxism Mao's life.
* *Monthly Review* January 2005 Αρχειοθετήθηκε 2011-03-17 στο Wayback Machine. Text of the leaflets distributed by the Zhengzhou Four.
* World Revolution Media Maoist revolutionary film, music, and art archive
* Batchelor, J. Maoism and Classical Marxism Αρχειοθετήθηκε 2018-09-02 στο Wayback Machine., Clio History Journal, 2009.
# Χο Τσι Μιν (πόλη)

| Χο Τσι Μινχ |
| --- |
|  |
| Παρωνύμιο: Péarla an Chianoirthir και La perle de l'Extrême-Orient |
| Χο Τσι Μινχ
10°46′32″N 106°42′7″E |
|  |
| Χώρα | Βιετνάμ |
| Διοικητική υπαγωγή | Βιετνάμ |
| Ίδρυση | 1976 |
| Διοίκηση |
|  • Δήμαρχος | Nguyễn Văn Được (από 2025) |
| Έκταση | 6.772,59 km² |
| Υψόμετρο | 13 μέτρα |
| Πληθυσμός | 14.002.598 (31  Δεκεμβρίου 2024) |
| Ταχ. κωδ. | 70000–70999, 71000–71999, 72000–72999, 73000–73999 και 74000–74999 |
| Τηλ. κωδ. | 282, 283, 284, 285, 286 και 287 |
| Ζώνη ώρας | Ώρα Ινδοκίνας |
| Ιστότοπος | Επίσημος ιστότοπος |
|  Σχετικά πολυμέσα |
|

Το δημαρχείο της πόλης και μπροστά του άγαλμα του Χο Τσι Μιν
Η **Χο Τσι Μιν** (ή και **Χο Τσι Μινχ**) (βιετναμέζικα: προφορά  [hò̤ tɕǐmɪ̄ɲ]), και κοινώς ως **Σαϊγκόν**, είναι πόλη στο Βιετνάμ και πρωτεύουσα του νότιου Βιετνάμ μέχρι το 1975. Από τότε μετονομάστηκε σε πόλη Χο Τσι Μιν, προς τιμή του Προέδρου Χο Τσι Μιν, εθνικού ήρωα των Βιετναμέζων. Την άνοιξη του 1975 έγινε η ένωση νότιου και βόρειου Βιετνάμ.

Βρίσκεται στη δεξιά πλευρά του ποταμού Σαϊγκόν. Είναι μεγάλο βιομηχανικό κέντρο, με ναυπηγεία και εργοστάσια υφαντουργίας, ειδών διατροφής, καπνού, ελαστικών, βυρσοδεψίας. Είναι επίσης ένα από τα μεγαλύτερα εμπορικά κέντρα της νοτιοανατολικής Ασίας. Εξάγει διάφορα εμπορεύματα, που τα κυριότερα είναι το ρύζι, το καλαμπόκι, τα ελαστικά, τα βαμβακερά υφάσματα, η μπύρα κ.ά. Στην πόλη βρίσκονται πολλά μνημεία, μουσείο, πανεπιστήμιο και διάφορα άλλα εκπαιδευτικά ιδρύματα. Η ευρύτερη μητροπολιτική περιοχή έχει πληθυσμό 6.650.942 κατοίκων.

## Ετυμολογία

Η πρώτη γνωστή εγκατάσταση ανθρώπων στο σημείο αυτό είναι ένας οικισμός των Τσαμς, ο οποίος ονομαζόταν Μπαϊγκαούρ (Baigaur). Αργότερα, οι κάτοικοι της Καμπότζης κατέλαβαν τον οικισμό και τον ονόμασαν Prey Nokôr (ព្រៃនគរ), δηλαδή "ψαροχώρι".

Το 1698, τελώντας υπό τον έλεγχο των Βιετναμέζων, το χωριό μετονομάσθηκε επισήμως σε Γκιά Ντινχ (Gia Định). Το τοπωνύμιο στα κλασικά κινεζικά, τα οποία αποτελούσαν επίσημη γλώσσα αρκετών κρατών της περιοχής, γραφόταν ως 嘉定. Το τοπωνύμιο διατηρήθηκε σε αυτήν την μορφή έως και την κατάκτηση της περιοχής από τους Γάλλους (δεκαετία του 1860). Ωστόσο, η πόλη συνέχισε να εμφανίζεται ως Γκιά Ντινχ πάνω στους βιετναμικούς χάρτες μέχρι τουλάχιστον το 1891.

## Παραπομπές
# Network Time Protocol

Το **Πρωτόκολλο Δικτυακού Χρόνου (Network Time Protocol - NTP)** είναι πρωτόκολλο υπολογιστών. Το πρωτόκολλο χρησιμοποιείται για τον συγχρονισμό της ώρας ενός υπολογιστή, εξυπηρετητή, δρομολογητή ή γενικότερα μίας δικτυακής συσκευής με μία πηγή ώρας που λειτουργεί ως σημείο αναφοράς. Μέσω του NTP επιτυγχάνεται συγχρονισμός ονομαστικής ακρίβειας σε χιλιοστό του δευτερολέπτου σε τοπικά δίκτυα, και της τάξης του χιλιοστού του δευτερολέπτου για δίκτυα μεγάλης εμβέλειας (WAN). Μία διαμόρφωση τυπική NTP χρησιμοποιεί πολλαπλούς εφεδρικούς εξυπηρετητές και διάφορες διαδρομές δικτύου στοχεύοντας στην επίτευξη υψηλής ακρίβειας και αξιοπιστίας. Μερικές παραμετροποιήσεις περιέχουν ταυτοποίηση με κρυπτογραφία για αποφυγή ατυχημάτων ή κακόβουλων επιθέσεων.

Ένας εξυπηρετητής NTP συγχρονίζει τις ώρες των συσκευών που συνδέονται σε αυτόν μέσω του πρωτοκόλλου NTP. Με τον τρόπο αυτό οι εν λόγω δικτυακές συσκευές έχουν κοινό χρονικό σημείο αναφοράς. Ωστόσο, σε πολλές περιπτώσεις και το ρολόι του εξυπηρετητή του ίδιου συγχρονίζεται με άλλο ρολόι αναφοράς. Συνήθως, οι εξυπηρετητές NTP τελικά συγχρονίζονται αναδρομικά με τον UTC (Συγχρονισμένη Παγκόσμια Ώρα). Αυτό επιτυγχάνεται με τη παρακάτω διαδικασία:

* Ατομικά ρολόγια δίνουν πληροφορίες χρόνου από φυσικές πηγές χρόνου (όπως ρολόγια Καισίου). Αυτά τα ρολόγια θεωρούνται **Stratum 0**.
* Οι κύριοι πρωτεύοντες εξυπηρετητές (**Primary Stratum 1**) συγχρονίζονται σε εθνικά πρότυπα χρόνου (UTC, EET, CET και άλλα) με εξυπηρετητές Stratum 0 με χρήση ραδιοφωνικών κυμάτων, δορυφόρων  και ατομικών ρολογιών.
* Οι εξυπηρετητές NTP λαμβάνουν την ώρα από άλλους εξυπηρετητές NTP, δημιουργώντας ένα ιεραρχικό μοντέλο παροχής χρονισμού. Οι εξυπηρετητές αυτοί ονομάζονται **stratum 2**, **stratum 3** κ.ά. ανάλογα με την απόστασή τους από τους εξυπηρετητές stratum 1.

Η αξιοπιστία της λειτουργίας παρέχεται από την ύπαρξη του ιεραρχικού σχήματος, την πιθανή ύπαρξη εναλλακτικών πηγών χρονισμού και την ύπαρξη πολλαπλών διαδρομών προς αυτές.

## Παραπομπές